stanford-oval/wikipedia huggingface dataset:
יוסף נסים

| --- | --- |
אין תמונה חופשית
 לידה:  18 בדצמבר 1946 (בן 77) תל-אביב, פלשתינה (א"י) 
 מדינה:  ישראל 
 כינוי:  יוסי
 השתייכות:   צבא הגנה לישראל חיל השריון חיל השריון
 דרגה:   אלוף-משנה
 תפקידים בשירות
 סגן מפקד גדוד 74 נספח זרוע היבשה בארצות הברית
 פעולות ומבצעים
   מלחמת ששת הימים    מלחמת ההתשה    מלחמת יום הכיפורים    מלחמת לבנון הראשונה
 עיטורים
   עיטור המופת
 
יוסף נסים (נולד ב-18 בדצמבר 1946) הוא קצין צה"ל במילואים בדרגת אלוף-משנה. שירת בצה"ל קרוב ל-20 שנה בתפקידי פיקוד. במלחמת יום הכיפורים לחם בקרבות הבלימה במסגרת חטיבה 188 (חטיבת ברק) ברמת הגולן ונפצע קשה במהלך כיבוש החרמון כשהוביל את הטור המשוריין שתיגבר את חטיבת גולני. על חלקו בקרבות עוטר בעיטור המופת. הוא נשוי לדינה, ואב לשלושה ילדים.
ביוגרפיה

יוסף נולד בתל אביב למשפחה שעלתה מיוון בשנת 1932. במהלך שירותו הצבאי סיים תואר ראשון בכלכלה ומנהל עסקים באוניברסיטת בר-אילן, למד לתואר שני בניהול וכלכלה באוניברסיטה העברית. בהמשך סיים תואר שני בניהול מערכות בריאות באוניברסיטת בן-גוריון. בשנת 1985 סיים את שירותו הצבאי ופנה לעולם העסקים בו ביצע תפקידי שווק בחברת אלול טכנולוגיות. החל משנת 1990 שימש כמנכ"ל חברת סייפן מכשירי דיוק, אשר רכשה את חברת קרמירה אותה ניהל ביחד עם סייפן.
בשנת 1996 הצטרף למכבי שירותי בריאות במסגרתה ביצע 6 תפקידי ניהול בכירים הכוללים ניהול מחוזות, הקמת וניהול אגף הרכש, ניהול אגף משאבי אנוש וראש מחוז השרון בתפקידו האחרון. במשך למעלה מעשר שנים שימש כיו"ר ועדת המכרזים בנוסף על תפקידיו הניהוליים.
צה"ל

במלחמת יום הכיפורים היה סגן מפקד גדוד 74 בחטיבה 188. לחם עם החטיבה ברמת הגולן בקרבות הבלימה הקשים. ב-21 באוקטובר פיקד על כוח הטנקים שהשתתף במבצע קינוח, המבצע לכיבוש החרמון מידי הסורים. במהלך הפעולה נפצע קשה. על פועלו במלחמה קיבל את עיטור המופת.
לאחר פציעתו הקשה במלחמת יום הכיפורים חזר לתפקידי מטה שונים במסגרת המטה הכללי וחיל השריון. שימש כנספח יבשה הראשון של צה"ל בשגרירות ישראל בוושינגטון ונטל חלק בצוות השיתוף פעולה אסטרטגי עם צבא ארצות הברית. במהלך שירותו במטכ"ל התמנה בין היתר כמפקד היחידה לשיתוף פעולה עם צבא ארצות הברית. במסגרת תפקידו ביצע תרגילים משותפים עם צבא ארצות הברית ושימש כמפקד מרכז ההתראה של צה"ל (כאיש מילואים) במלחמת המפרץ הראשונה.
תפקידים ציבוריים (בהתנדבות)

יו"ר העמותה לניהול ופיתוח משאבי אנוש
חבר מועצת מכבי שירותי בריאות
חבר הנהלת מכבי שירותי בריאות
חבר הוועד המנהל של עמותת הידידים של בית החולים ״בית רבקה״
יולנדה פולסיו

| --- | --- |
אין תמונה חופשית
 לידה:  31 בדצמבר 1939 (בת 84) בוגוטה, קולומביה 
 מדינה:  קולומביה 
 מפלגה:  המפלגה הליברלית הקולומביאנית 
 בן או בת זוג:  גבריאל בטנקור 
 
יולנדה פולסיו (בספרדית: Yolanda Pulecio; נולדה ב-31 בדצמבר 1939) הידועה כ"מאמא יולנדה", היא מלכת יופי ואשת ציבור קולומביאנית.
ביוגרפיה

פולסיו הייתה מיס קולומביה בצעירותה; בהמשך כיהנה בקונגרס וייצגה את בני המעמד הנמוך. ידועה בקולומביה בזכות פעילותה למען ילדי שכונות העוני של עיר הבירה בוגוטה. מקלט שהקימה עבור ילדי רחוב זכה ב"פרס החברה האזרחית" מטעם האו"ם. בעלה, גבריאל בטנקור, היה שגריר ארצו ליד מוסדות אונסק"ו בפריז. השניים הם הוריה של אינגריד בטנקור, פוליטיקאית ומועמדת לנשיאות קולומביה שנחטפה ב-2002 על ידי מחתרת ה-FARC ושוחררה ב-2 ביולי 2008.
מאז החטיפה הייתה פולסיו פעילה מאוד במאמצים לשחרור בתה ומדי בוקר הקפידה לשדר לה דרישת שלום באמצעות תחנת רדיו בקולומביה המעבירה דרישות שלום לכ-3,000 אזרחים קולומביאנים שנחטפו במרוצת השנים. פולסיו כתבה ספר על פרשת חטיפת בתה וגעגועיה אליה. הספר, שנכתב בשפה הצרפתית, נקרא: "Ingrid ma fille, mon amour" (תרגום: אינגריד בתי, אהובתי).
יוסף סאגיס

| --- | --- |
 לידה:  1492 בערך
 פטירה:  1572
 מקום פעילות:  צפת
 תקופת הפעילות:  ?–1572 
 תחומי עיסוק:  רב ומקובל
 רבותיו:  רבי יוסף טאיטאצאק
 
רבי יוסף סאגיס (נכתב לעיתים כסגיש, סגיס, סאגיש, שאגיס או שגיש) (1492 בקירוב – 1572 ה'של"ב) היה רב ומקובל בצפת של המאה ה-16. כונה "החסיד" ו"פורטוגיסו" (כיוון שעלה מפורטוגל).
ביוגרפיה

נולד, כפי הנראה, בעיר סאגיס שבצפון ספרד, ומכאן שמו. בינקותו, עם גירוש ספרד ב-1492, או עם גירוש פורטוגל ב-1496, עברה משפחתו ככל הנראה לאלכסנדריה שבמצרים, ומשם עלתה לארץ ישראל והתיישבה בצפת.
בצפת מונה לעמוד בראשות ישיבה, ולכהן כחבר בית הדין בעיר, יחד עם רבי יוסף קארו, שהזכירו בספרו בית יוסף ובתשובותיו. אחד מתלמידיו היה רבי אלעזר אזכרי, מחבר "ספר חרדים" והפיוט "ידיד נפש".
הרב סאגיס נפטר ב-1572, שנה בה נפטר גם קרובו האר"י, כנראה במהלך המגפה הגדולה שהתרחשה בשנה זו. 
ר' יהודה מינץ קצנלבוגן, אחרי הספדו לרמ"א, כותב: "ובשבוע זה, הגיעה אלינו השמועה כי בצפת, נפטר החכם השלם כמהר"ר יוסף סגיש ז"ל, אשר היה איש רשום מאוד, מגדולי חכמי ארץ ישראל".
ביוגרפיה > משפחתו

בן אחיו ר' משה, הרב שלמה סאגיס, נישא לבתו של האר"י. גם הוא כיהן כראש ישיבה בצפת, והיה רבם של ר' יוסף מטראני (המהרי"ט או המהרימ"ט), ר' חייא רופא, ר' אברהם שלום השני, ר' גדליה קורדובירו ור' טוביה הלוי בן אברהם.
הערות שוליים

↑  שנת לידתו אינה ברורה כיוון שאינה מופיעה בכתובים
↑  בספר "שם הגדולים", שחיבר החיד"א נכתב: "רבינו יוסף סאגיס היה רבו של הרב 'ספר חרדים', והזכירו מר"ן בבית יוסף (א"ה סימן י"ז) ובתשובותיו לאבן העזר, והוזכר בתשובת הרב המבי"ט"
↑  ספר הדרשות שלו, בדרוש ו'
טובים מאיתנו

| --- | --- |

 סוגה:  דרמת מדע בדיוני
 יוצרים:  אנדריי יונקובסקי  אלכסנדר דגן  אלכסנדר קסל
 שחקנים:  פאולינה אנדרייבה  אלכסנדר אלכסנדרוביץ קוזנצוב  קיריל קיארו  אולגה לומונוסובה  אלכסנדר אוסטיוגוב  מריה לוגובאיה  ורה פאנפילובה  סרגיי טסלר  אירינה טראניק  טטיאנה ירמילובה  אלכסנדר זאפורוז'ץ  ויטליה קורניינקו  אנדריי קריז'יניי  אלכסנדר גראשין  ולנטינה מוראבסקאיה  אלווטינה טוקאן
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  16 
 הפקה
 מפיק:  ויטלי שליאפו  אדוארד אילויאן  אלכסיי טרוציוק  דניס יאלינסקי  מיכאיל טקאצ'נקו  אדוארד גורבנקו  אלכסנדר קסל
 חברת הפקה:  BYW Group
 הפצה:  Black, Yellow and White (רוסיה) נטפליקס (ארצות הברית)
 אתר צילומים:  מוסקבה
 צלמים:  איליה אובסנייב
 אורך פרק:  45 דקות
 שידור
 רשת שידור:  START.ru  הערוץ הראשון  נטפליקס
 פורמט (תמונה):  1080i (HDTV)
 פורמט (קול):  Digital
 תקופת שידור מקורית:  23 בנובמבר 2018 – 28 ביולי 2019 
 קישורים חיצוניים
 אתר רשמי
 דף התוכנית ב-IMDb
 
טובים מאיתנו (ברוסית: Лучше, чем люди; מילולית: טובים מבני אדם) הוא סדרת מותחן מדע-בדיוני רוסית אשר נוצרה על ידי אנדריי יונקובסקי, בהפקת חברת Yellow, Black and White וחברת ספוטניק ווסטוק הפקות (Спутник Восток Продакшн) עבור שירות וידאו על פי דרישה START.ru (אחד משירותי הזרמת מדיה הגדולים ברוסיה) והערוץ הראשון ברוסיה.
הסדרה זכתה אומנם לשבחי המבקרים לאחר שידור פרק הבכורה והושוותה לסדרת הרובוטים השוודית "אנשים אמיתיים", אך רבים ראו בה פלגיאט ששאב השראה ברורה ממשחק המחשב "Detroit: Become Human". הסדרה נרכשה להפצה על ידי נטפליקס שתרגמה אותו ל-25 שפות והיא משווקת כסדרה מקורית מבית נטפליקס בכל המדינות, למעט ברוסיה וסין.
הסדרה זכתה בפרס התאחדות מפיקי הקולנוע והטלוויזיה 2019 בקטגוריית האפקטים הוויזואליים הטובים ביותר (UnitFive) ועבודת האיפור הטובה ביותר.
עלילה

הסיפור מתרחש בעיר עתידנית בשנת 2029, אשר בה האנדרואידים משרתים את האוכלוסייה בתפקידים שונים, לאחר כשהרובוטים החלו סוף סוף לעזור לאנשים ואפילו להחליף אותם בעבודות שונות.
העיר הגדולה, שבה הסדרה מתרחשת, מוצפת אנדרואידים. הם מגדלים את הילדים, עובדים כנהגים ומאבטחים, והם מסוגלים לחשוב ולהרגיש אמפתיה. רובוט בשם אריסה מתחילה פתאום להתנהג באופן אנושי ולעיתים נדמה שהיא יותר אינטליגנטית מאשר שאר האנשים סביבה.
הסדרה מעלה את השאלה: האם האדם נעלה על הרובוט בעל הרגשות, או ההפך.
שחקנים ודמויות

אריסה (פאולינה אנדרייבה)
גאורגי (קיריל קיארו)
ויקטור (אלכסנדר אוסטיוגוב)
אלה (אולגה לומונוסובה)
בארס (אלכסנדר קוזנצוב)
הערות שוליים

↑  Создатели «Кухни» и «Лондонграда» снимают сериал о робота, Kinometro.Ru
↑  Сериалы 2018-го: Трудно быть Ботом..., Kinopoisk.ru
↑  על הסדרה באתר הערוץ הראשון ברוסיה. כתבת תסקיר (ברוסית)
↑  «Лучше, чем люди» — впечатления от первых эпизодов российского киберпанк-сериала
↑  Стал известен первый российский сериал, который выйдет под брендом Netflix Original
↑  Russian TV series Better than Humans to be available on Netflix
↑  'Better Than People' to Become First Russian Series Under "Netflix Originals" Banner
↑  "'СТАРТ СЪЕМОК НОВОГО МАСШТАБНОГО ПРОЕКТА - ФАНТАСТИЧЕСКОЙ ДРАМЫ "ЛУЧШЕ, ЧЕМ ЛЮДИ"". YBW Group.
טירת זיגמרינגן

| --- | --- |

 מידע כללי
 סוג:  טירה, מוזיאון צבאי 
 מיקום:  זיגמרינגן 
 מדינה:  גרמניה 
 הקמה ובנייה
 תקופת הבנייה:  ?–1650
 תאריך פתיחה רשמי:  1650 
 סגנון אדריכלי:  התחייה הגותית 
 קואורדינטות:  48°05′16″N 9°13′01″E﻿ / ﻿48.087777777778°N 9.2169444444444°E﻿ / 48.087777777778; 9.2169444444444
 schloss-sigmaringen.de
  (למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןטירת זיגמרינגן(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןטירת זיגמרינגן
 
טירת זיגמרינגן (בגרמנית: Schloss Sigmaringen) היא טירה השוכנת בעיר זיגמרינגן, מדינת באדן-וירטמברג, גרמניה. הייתה מקום מושבם של נסיכי משפחת הוהנצולרן-זיגמרינגן.
הטירה מתנשאת על צוק מעל נהר הדנובה והוקמה בראשית המאה ה-11.
רוב שטח הטירה נהרס בשריפה שהתרחשה בשנת 1893, וכיום נשתמרו רק המגדלים של הטירה המקורית.
באוגוסט 1944, כשהתקרבו כוחות בעלות הברית במלחמת העולם השנייה לכבוש את צרפת, גלתה הנהגת משטר וישי, ובכללם פיליפ פטן מהמדינה, וקבעה את מקום מושבה בטירת זיגמרינגן. הטירה נכבשה לבסוף על ידי בעלות הברית באפריל 1945.
כיום הטירה נמצאת תחת בעלות פרטית, ופתוחה לסיורים מאורגנים בלבד.
יוסף נסיך החלומות

| --- | --- |

 מבוסס על:  בראשית 
 בימוי:  רוב לדוקה, רוברט ס. רמירז
 הופק בידי:  קן צומורה, ג'פרי קצנברג
 תסריט:  יוג'ינה בוסטוויק-זינגר, ריימונד זינגר, ג'ו סטילמן, מרשל גולדברג
 עריכה:  מייקל אנדרוז 
 שחקנים ראשיים:  בן אפלק, מארק המיל, ג'יימס אקהאוס, ריצ'רד מק'גונגל, ריצ'רד הרד
 מדבבים:  בן אפלק (יוסף) ריצ'רד הרד ג'ודי בנסון ג'ודית לייט Richard McGonagle מארק המיל ג'יימס אקהאוס Maureen McGovern 
 מוזיקה:  דניאל פלפריי
 מדינה:  ארצות הברית 
 חברת הפקה:  דרימוורקס הנפשה, דרימוורקס 
 חברה מפיצה:  דרימוורקס אנימציות
 שיטת הפצה:  וידאו על פי דרישה, direct-to-video 
 הקרנת בכורה:  7 בנובמבר 2000
 משך הקרנה:  75 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט חרבות וסנדלים 
 אתר רשמי
 דף הסרט ב־IMDb
 
יוסף נסיך החלומות (באנגלית: Joseph: King of Dreams) הוא סרט הנפשה אמריקאי שהופק בשנת 2000 על ידי אולפני ההנפשה של דרימוורקס, אשר משמש כפריקוול לסרט המצליח "נסיך מצרים". זהו סרט ההנפשה הראשון של דרימוורקס אשר יצא ישירות לשוק הווידאו/DVD ‏(direct-to-video).
הסרט עוסק בסיפורו של יוסף כפי שמובא בספר בראשית, וביכולת פירוש החלומות שלו. הסרט מתאר בין היתר את מכירתו על ידי אחיו לסוחרים שהורידו אותו למצרים העתיקה כעבד שנמכר לפוטיפר, שר המשקאות של פרעה, כליאתו בכלא המצרי ועד לעלייתו לתפקיד המשנה לפרעה בזכות יכולותיו המיוחדות.
בשנת 2003 הסרט הופץ בדיבוב לעברית.
דמויות ומדבבים

| שם הדמות | בשפת המקור (אנגלית) | דיבוב עברי |
| --- | --- | --- |
| יוסף | בן אפלק (דיבור) דייוויד קמפבל (שירה) | עידו מוסרי |
| יעקב | ריצ'רד הרד (דיבור) ראסל בוקנן (שירה) | דב רייזר |
| רחל | מורין מק'גוברן | רמה מסינגר |
| יהודה | מארק המיל | יהויכין פרידלנדר |
| שמעון | סטיבן ובר | שמחה ברבירו |
| לוי | ג'ף בנט | גלעד קלטר |
| פוטיפר | ג'יימס אקהאוס | לירון ברנס |
| זוליכה (אשת פוטיפר) | ג'ודית לייט | סיון שביט |
| אסנת | ג'ודי בנסון | אניה בוקשטיין |
| פרעה | ריצ'רד מק'גונגל | יורם יוספסברג |
| בנימין | מאט לוין | זיו מאיר |
בנוסף הסרט מציג מגוון דמויות רקע, מלבד יוסף, אחיו והנפשות הפועלות בסיפור: סוחרים, משרתים, בנות לוויה, עוברי אורח, אזרחים מצריים ועבדים ממקומות שונים בעולם.
פסקול

לסרט יצא פסקול בן 57 דקות, המכיל נעימות ושירים מתוך הסרט. את הפסקול כתב, הפיק וערך דני פלפריי, בעוד שהשירים ולחניהם נכתבו על ידי ג'ון בוצ'ינו.
| שם השיר באנגלית | מושר ע"י | שם השיר בדיבוב העברי |
| --- | --- | --- |
| Miracle Child | יעקב, רחל, האחים ויוסף | ילד פלא נצחי |
| Bloom | רחל | פְּרַח |
| Marketplace | אנסמבל השחקנים | השוק |
| Whatever Road's at Your Feet | יוסף | יותר ממה שתיקח |
| Better Than I | יוסף | רק לך התשובות |
| More Than You Take | יוסף ואסנת | יותר ממה שתיקח |
| (Bloom (Reprise | אסנת | פְּרַח (רפריזה) |
| (Better Than I (Reprise *(אינו נכלל בפסקול) | יוסף | רק לך התשובות (רפריזה) |
סרט ההמשך לפי סיפורי התנ"ך

"נסיך מצרים" – יצא לאקרנים בשנת 1998.
טוביה רוזנפלד

| --- | --- |
אין תמונה חופשית
 לידה:  29 בפברואר 1972 (בן 52) לונדון, הממלכה המאוחדת 
 מדינה:  ישראל 
 http://tuvia.co.il
 
טוביה ששון רוזנפלד (נולד בי"ד באדר ה'תשל"ב 29 בפברואר 1972) הוא שחקן, במאי, תסריטאי, עורך טלוויזיה ובמה ומוזיקאי ישראלי. מזוהה במיוחד עם הדמות טוביה מהתוכנית אסי טוביה וחברים בערוץ מאיר לילדים.
ביוגרפיה ומשחק

רוזנפלד נולד בלונדון ועלה לישראל בגיל שנתיים עם משפחתו. בילדותו למד בבתי הספר "נעם בנים" בירושלים ובתיכון למד בישיבת נווה שמואל באפרת. לאחר מכן למד בישיבת אור עציון, את השירות הצבאי בנח"ל עשה במסגרת ההסדר. מ-1995 מנגן באירועים פרטיים. שיחק בתיאטרון אספקלריא ומגיש בערוץ 7 תוכנית בשם "מתכוננים לגאולה".
רוזנפלד נשוי לחן, אב לשישה ומתגורר בבית שמש.
ביוגרפיה ומשחק > שחקן בערוץ מאיר לילדים

בשנת תשס"ז (2007) הוקם ערוץ מאיר לילדים כאלטרנטיבה דתית לתוכניות הילדים והנוער. הם חיפשו מגיש לפינה בשם "תנ"ך חי" ואיתרו את רוזנפלד שעד אז שידר ברדיו ועסק במוזיקה. מספר חודשים לאחר מכן הגיע אסי צובל לערוץ כעורך שיעורים תורניים וכעורך תוכניות הילדים. רוזנפלד וצובל החלו לשחק בתוכנית "אסי וטוביה". בהמשך שונה השם ל"אסי טוביה וחברים". טוביה הוא "המבוגר האחראי" המסייע לילד אסי להתמודד עם אתגרים. עם השנים שיחק בעוד תוכניות בערוץ מאיר לילדים:
הסוד של ירושלים
הרפתקאות אסי וטוביה בעיר דוד
תלמוד ישראלי
אבות לילדים
פותחים בוקר עם טוביה
עלילות ארץ גושן
סיפורי לילה טוב
מעשה שהיה
חקירה בין ממדית
ביוגרפיה ומשחק > הצגות במה ומחזות זמר

רוזנפלד השתתף בכמה הצגות ילדים בתפקיד ראשי. ב-2008 החל לשחק לצד אסי צובל בהצגה "מחר זה מחר" שכתב וביים אסי צובל ומבוססת על הסיפור "מעשה מביטחון" מאת רבי נחמן מברסלב. ב-2010 החל לשחק בהצגת היחיד "טוביה ומקסימוס עושה ניסימוס" שכתבה אפרת קליין וביים יענקל'ה קליין. בהצגה זו גילם שבע דמויות והפעיל בובה. ב-2014 החל לשחק לצד דן סודרי במחזמר "קשורים" שכתבה נחמי רייס העוסק בעולם הווירטואלי והשפעותיו. ב-2016 שיחק במחזמר "האוצר מתחת לגשר" שכתב ביים ועיבד איז'ו ליבוביץ'. ב-2017 שיחק במחזמר "טוביה וחבורת 366" לצדם של שחקנים נוספים מערוץ מאיר לילדים.
ביוגרפיה ומשחק > מוזיקה

רוזנפלד הוציא סדרת אלבומים בשם "טוביה שר לילדים", המאגדים שירים מוכרים. בסדרה 8 אלבומים: "מזמור שיר", "שמח ורוקד", "עם ישראל חי", "אשא עיני", "אהבת ישראל", "לכה דודי", "הללויה", והאלבום הכפול "טוביה שר תנ"ך".
יוסף נצר

אין תמונה חופשית
יוסף נצר (30 בנובמבר 1922 – 23 ביולי 1996) היה משורר, מחזאי ובמאי ישראלי, חבר קיבוץ שער הגולן, המנהל האמנותי של תיאטרון "בימת הקיבוץ" (תיאטרון התנועה הקיבוצית).
ביוגרפיה

נצר נולד בשם יוסף מנדל בעיירה הורן שבאוסטריה, בנם של דוד ומרים מנדל.
בשנת 1938 עלה לארץ ישראל במסגרת עליית הנוער לחברת הנוער בקיבוץ עין שמר. בראשית שנות ה-40 עלה עם חבריו לחברת הנוער להתיישבות בקיבוץ שער הגולן שזה לא מכבר עלה לקרקע. בשנת 1947 נישא נצר לבתיה באואר, ילידת אוסטריה כמוהו, שאותה הכיר בחברת הנוער בעין שמר. השניים נקלטו כחברים בקיבוץ ועסקו בחינוך והוראה: יוסף לימד בבית הספר "בקעת כינרות" ובתיה עבדה כגננת מורה ומחנכת. את שם משפחתם עִברתו ממנדל לנצר כשם הגרעין בחברת הנוער בעין שמר שבו הכירו. לאחר נישואיהם נולדה בתם הבכורה, הגר, וב-1954 נולד הבן דוד.
נצר היה פעיל בתנועת "השומר הצעיר". בשנות ה-50 היה מדריך בקן של התנועה בתל אביב ובין השאר ביים שם טקסים, הצגות ומחזות.
ב-1963 יצא נצר לשליחות מטעם "השומר הצעיר" באנגליה. הוא שהה שם קרוב לשלוש שנים, וניצל את שהותו שם להשתלמות בלימוד מחזאות ובמאות. בראשית שנות ה-60 כתב נצר ביחד עם בתיה לנצט את התסריט לסרט "אשת הגיבור" שביים פיטר פריי. פסקול הסרט הוא השיר "ביתי אל מול גולן", והוא מבוצע בפי יפה ירקוני על-רקע נופי עמק הירדן; את המילים לשיר חיבר נצר, והוא הולחן על ידי המלחין חיים ברקני, ידידו וחבר קיבוצו. (השיר נכתב, למעשה, שנים קודם לכן,והולחן על ידי ברקני,לרגל חגיגות 25 שנה לשער-הגולן).  הסרט כשל,אמנותית וקופתית,ונותר כניסיונו היחיד של נצר בקולנוע.  השניים הִרבו לעבוד יחד, נצר ככותב ומביים וברקני כמלחין, ויצרו במשותף עשרות שירים ומחזות.
לאורך שנות יצירתו כתב נצר כ-30 מחזות ותסריטים, תרגם, עיבד וביים כ-90 הצגות במסגרות שונות, וכתב עשרות שירים להצגות ולאירועים חגיגיים, בעיקר במסגרות התנועה הקיבוצית.
בשנות ה-60 וה-70 נמנה נצר עם ראשי התיאטרון הקיבוצי ושימש במשך מספר שנים כמנהלה האמנותי של "בימת הקיבוץ" (תיאטרון התנועה הקיבוצית), שבמסגרתו ביים שורה של הצגות ומחזות.
ב-1968 ביים את "העלמה יוליה", מחזהו של אוגוסט סטרינדברג. בתחילת שנות ה-70 ביים את המחזה "שכנים" של הסופר הבריטי ג'יימס סאונדרס. בשנת 1973 הוצגה ב"צוותא" תל אביב הצגה שביים ותרגם יוסף נצר "בשן ועין" מאת תורנטון ווידלר. כמו כן, במשך מספר שנים היה רכז מחלקת התרבות של תנועת "הקיבוץ הארצי", ובתפקיד זה היה אחראי על נושא התרבות בקיבוצי התנועה.
נצר פיתח וטיפח את טכניקת תיאטרון האימפרוביזציה. לימד תיאטרון בסמינר הקיבוצים ובחוגים דרמטיים קהילתיים.
בנוסף לפעילותו התיאטרונית, נצר הִרבה לכתוב בעיקר בעיתון "על המשמר" ובעיתונות הקיבוצית מאמרים ורשימות בנושאים שונים שהיו על סדר היום בתנועה הקיבוצית. היה מעורה ופעיל לא רק בתרבות אלא בכל שטחי החיים בקיבוץ.
יוסף נצר נפטר ב-23 ביולי 1996, שעה שביקר את נכדיו. בן 74 במותו. נקבר בקיבוצו שער הגולן. הניח אחריו את רעייתו בתיה, ילדיו הגר רביץ וד"ר דוד נצר (ראש תוכנית ההכשרה להוראה בבית הספר העל-יסודי במכללה האקדמית לחינוך "אורנים"), ונכדים. אלמנתו בתיה נפטרה בשנת 2010.
הזמרת חוה אלברשטיין הקליטה והוציאה באוקטובר 2019 שיר שמעולם לא פורסם עד אז של נצר, בלחן של חיים ברקני- "הסתיו שלי הוא שיר אחר". הוא נמצא על ידה בארכיונים של הספרייה הלאומית.
הנצחתו

פסטיבל התיאטרון הקהילתי הארצי "כל הארץ במה" הנערך מדי שנה נקרא על שמו ולזכרו.
הערות שוליים

↑  דנית צמית, מביאה את הסתיו: החדש של חוה אלברשטיין, באתר ynet, 22 באוקטובר 2019
| --- | --- |
בקרת זהויות :  NLI: 987007297060205171  ISNI: 0000 0003 6998 2834  LCCN: no2019188400  MusicBrainz: 08143c70-3e82-47c7-99f3-a1e183f4ec45  VIAF: 234837060   WorldCat (עם VIAF): 234837060
ידרנקה קוסור

ידרנקה קוסור (בקרואטית: Jadranka Kosor; נולדה ב-1 ביולי 1953) היא פוליטיקאית קרואטית, שהייתה ראש ממשלת קרואטיה התשיעית בשנים 2009–2011. היא נכנסה לתפקידה בעקבות התפטרותו הפתאומית של קודמה, איבו סאנאדר. קוסור היא הראשונה והיחידה שכיהנה כראש הממשלה של קרואטיה עד כה מאז עצמאותה מיוגוסלביה.
ביוגרפיה

קוסור נולדה בליפיק (אנ'), ולאחר שקיבלה תואר במשפטים מאוניברסיטת זאגרב שבזאגרב החלה ב-1972 בעבודה כעיתונאית בעיתון "וצ'רניי ליסט" (Večernji list) וברדיו הקרואטי. ב-1971 פורסם ספר השירה הראשון שלה, "Koraci". במהלך מלחמת העצמאות של קרואטיה עבדה ברדיו, ותוכניתה עסקה בנושאים הקשורים למלחמה, כגון בעיות פליטים או נכי מלחמות. היא עבדה תקופה קצרה גם ככתבת עבור ה-BBC במהלך אותה תקופה.
קוסור פרסמה ארבעה ספרים, שני ספרי שירה ושני ספרים על מלחמת העצמאות הקרואטית. לקוסור בן אחד.
קריירה פוליטית

ב-1995 הייתה לנציגה בפרלמנט הקרואטי כחברת האיחוד הדמוקרטי הקרואטי (HDZ). כחברת הפרלמנט הייתה סגנית נשיאתו. בשנים 1999–2000 הייתה נשיאת ארגון הנשים על שם אנה קטרינה זרינסקה (Ana Katarina Zrinska) של האיחוד הדמוקרטי.
הייתה סגנית נשיא האיחוד הדמוקרטי בשנים 1995–1997 ובשנים 2002–2009, אז הפכה לנשיאת המפלגה. ב-2003 הפכה לשרת מחלקת המשפחה, האזרחים הוותיקים והסולידריות הבין-דורית הקרואטית, תחת ראש הממשלה איבו סאנאדר. הייתה מועמדת האיחוד הדמוקרטי הקרואטי לנשיאות קרואטיה בבחירות לנשיאות בשנת 2005. בסיבוב הראשון עקפה את בוריס מיקשיץ' (אנ') באחוזים בודדים והגיעה למקום השני. היא התמודדה מול סטייפן מסיץ' בסיבוב השני, אך הפסידה.
ביולי 2009 הייתה לנשיאת האיחוד הדמוקרטי הקרואטי, עם התפטרותו של איבו סאנאדר.
קריירה פוליטית > ראש ממשלה

ב-1 ביולי 2009 התפטר בפתאומיות ראש ממשלת קרואטיה איבו סאנאדר, והציע את קוסור לראש הממשלה הבאה. עם אישור מינויה על ידי הפרלמנט הייתה לאישה הראשונה המכהנת כראש הממשלה של קרואטיה החופשית; לפניה כיהנו בתפקיד ראש הממשלה של הרפובליקה הסוציאליסטית של קרואטיה שתי נשים.
הערות שוליים

↑  קרואטיה: אישה תתמנה לראשונה לראש הממשלה, באתר ynet, 7 ביולי 2009
↑  Skard, Torild, Women of power - half a century of female presidents and prime ministers worldwide, Croatia's Milka Planinc and Jadranka Kosor, Bristol: Policy Press, ISBN 978-1-44731-578-0, pp. 326-333
↑  "Djetinjstvo Jadranke Kosor: ljepotica i vunderkind". Slobodna Dalmacija (בקרואטית). 2009-07-04.
1 2 3  ABOUT CROATIAN GOVERNMENT: Jadranka Kosor, באתר Vlada.hr (עותק ארכיון מתוך ארכיון האינטרנט)
| --- | --- |
בקרת זהויות :  GND: 1195452411  ISNI: 0000 0000 3501 1907  LCCN: n94095761  NKC: js20211107754  NSK: 000018902  SUDOC: 267803184  VIAF: 16462686   WorldCat (עם VIAF): 16462686
יולנטה קוושנייבסקה

| --- | --- |

 לידה:  3 ביוני 1955 (בת 69) גדנסק, רפובליקת פולין 
 מדינה:  פולין 
 השכלה:  אוניברסיטת גדנסק - הפקולטה למשפטים וניהול 
 תפקידים בולטים:  עורכת דין, הגברת הראשונה של פולין
 בן או בת זוג:  אלכסנדר קוושנייבסקי (נובמבר 1979–?) 
 צאצאים:  Aleksandra Kwaśniewska 
 פרסים והוקרה:  צלב נשיא הרפובליקה הסלובקית, דרגה 1 (25 באפריל 2002)  מסדר שלושת הכוכבים, דרגה ראשונה (4 ביולי 2005)  מסדר הצלב של טרה מריאנה, דרגה ראשונה (18 במרץ 2002)  הצלב הגדול של מסדר ההצטיינות של פורטוגל  מסדר החיוך  הצלב הגדול דרגה ראשונה של מסדר הכבוד של הרפובליקה הפדרלית של גרמניה 
 
יולנטה קוושנייבסקה (בפולנית: Jolanta Kwaśniewska; נולדה ב-3 ביוני 1955) היא עורכת דין פולנייה, הגברת הראשונה של פולין בין השנים 1995–2005.
ביוגרפיה

קוושנייבסקה נולדה בגדנסק. בהיותה סטודנטית למשפטים באוניברסיטת גדנסק פגשה את נשיא פולין לעתיד אלכסנדר קוושנייבסקי, לו נישאה בשנת 1979. במהלך לימודיה הייתה פעילה בארגון סטודנטים.
בשנת 1984 החלה את הקריירה המקצועית שלה כשהחלה לעבוד בחברה המייצרת תכשיטים.
בשנת 1991 הקימה עסק נדל"ן אותו ניהלה עד היבחרו של בעלה כנשיא. משהחלה לכהן כגברת הראשונה עסקה רבות בענייני צדקה.
בשנת 1997 הקימה ארגון המקדם זכויות של אנשים בעלי מוגבלויות,  ובשנת 1999 קיבלה אות מסדר לאופולד מטעם מלך בלגיה.
בהמשך זכתה לאותות ועיטורים נוספים, היא הנחתה את תוכנית הסטייל "Lekcja stylu" ב-TVN Style, ערוץ טלוויזיה פולני המיועד לנשים.
הערות שוליים

↑  Jolanta Kwaśniewska, Fundacja Porozumienie bez Barier (בפולנית)
↑  Lekcja stylu - program online, Oglądaj na Player.pl, Player.pl (בפולנית)
| --- | --- |
בקרת זהויות :  PLWABN: 9810651017205606  GND: 131421514  ISNI: 0000 0003 7437 1077  LCCN: no2004112089  VIAF: 51409874   WorldCat (עם VIAF): 51409874
טרמולי

טרמולי (באיטלקית: Termoli, בנפוליטנית: Térmle) היא עיר בנפת קמפובאסו שבמחוז מוליזה שבאיטליה. זוהי עיר שגדלה במהירות לאחר מלחמת העולם השנייה והפכה ליעד תיירותי הידוע בחופיו ובביצוריו העתיקים. בעבר הייתה טרמולי ידועה כנמל דיג, אך בשנים האחרונות היא יעד תיירותי למשפחות איטלקיות.
היסטוריה

על פי ממצאי קבורה הייתה נוכחות אנושית בטרמולי עוד בתקופה הפרה-היסטורית. בתקופה הרומית החזיקו עשירי רומא וילות על החוף הסמוך.
התיעוד הראשון על העיר של היום הוא על הקתדרלה שקדמה לזו הנוכחית מהמאה ה-10 לספירה. טרמולי הייתה בשטח שלטונם של הלומברדים עד להגעתם של הנורמנים ובתקופתם היא פרחה והתרחבה. מעשי חורבן בתקופות מאוחרות יותר הובילו לתקופת שפל שנמשכה עד 1770, כאשר אצילים מקומיים הורשו על ידי מלכי נאפולי לבנות מבנים חדשים לאורך החוף ולכיוון אזור הכפר.
במסגרת פלישת בעלות הברית לאיטליה בספטמבר-אוקטובר 1943, בוצעה נחיתה משנית בנמל טרמולי, שהפתיעה את הכוחות הגרמניים שלא ציפו לנחיתה מהים. הגרמנים החזיקו בעמדותיהם ובטרמולי התנהל אחד מקרבות השריון בזירה האיטלקית במלחמת העולם השנייה, קרב דבון.
טרמולי נעשתה לאחד המרכזים העירוניים החשובים במוליזה. האזור סבל מהגירה שלילית בשנים שלאחר המלחמה והתחוללה הגירה מהעיירות שעל הגבעות הפנימיות לכוון ערי החוף. מעמדה של טרמולי כיעד תיירותי עומד בתחרות עם קמפומרינו (Campomarino), כחמישה ק"מ דרומה.
אתרים חשובים > העיר העתיקה

העיר העתיקה משומרת היטב. זו עיר מוקפת חומה המזדקרת לעבר הים, רבים מהבתים בה נבנו מחדש, ונצבעו במגוון צבעים. בכיכר המרכזית שוכנת הקתדרלה, שנבנתה במאות ה-12 וה-13. הקתדרלה היא דוגמה לבניה בסגנון האדריכלות הרומנסקית ובתוכה שמורים שרידים של שני הקדושים של העיר, שאחד מהם הוא טימותיאוס. החלק העליון של חזית הקתדרלה נהרס ברעש אדמה שהתרחש ב-1456, והוא ניזוק גם במהלך הביזה שביצעו הטורקים בעיר ב-1566. התוספות בסגנון הבארוק הוסרו בשחזור שנערך בשנים 1930-1969 ושמטרתו הייתה להשיב את המבנה לחזותו המקורית.
המצודה היא המבנה המפורסם ביותר בטרמולי. היא הוקמה בתקופת השלטון הנורמני, במאה ה-11 וחודשה בתקופת שלטונו של פרידריך השני, קיסר האימפריה הרומית הקדושה ב-1240, לאחר נזק שנגרם כתוצאה מהתקפה של הצי הונציאני. המצודה הייתה חלק ממערך ביצורים רחב יותר, שכלל חומה שהקיפה את כל העיר, ממנה שרד רק מגדל אחד.
אתרים חשובים > אתר הנופש הימי

אתרי הנופש של טרמולי ידועים באיכות של החופים ובצלילות מי הים שלה. התיירים היא בעיקר תיירות פנים, והתיירים המגיעים לנפוש בה הם בעיקר מאזור נאפולי וממחוז פוליה הסמוך. לאחרונה נשתלו עצי דקל לאורך טיילת החוף ובעונת הקיץ המסעדות שוקקות.
במרחק של 25 ק"מ מסביב לטרמולי נמצאות עיירות על הגבעות המשמרות אורח חיים ההולך ונעלם באיטליה.
ערים תאומות

פולין חוז'וב, פולין
ארצות הברית פומפנו ביץ', פלורידה, ארצות הברית